
            Nr.23/69/2008
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra propunerii legislative privind modificarea Legii nr.82/1998 pentru aprobarea Ordonanţei Guvernului nr.43/1997 privind regimul juridic al drumurilor.



Prin obiectul de reglementare şi conţinut, propunerea legislativă face parte din categoria legilor ordinare.
PREŞEDINTE,

Iulian Iancu

R A P O R T
asupra propunerii legislative privind modificarea Legii nr.82/1998 

pentru aprobarea Ordonanţei Guvernului nr.43/1997 

privind regimul juridic al drumurilor

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată pentru dezbatere în fond,  cu propunerea legislativă privind modificarea Legii nr.82/1998 pentru aprobarea Ordonanţei Guvernului nr.43/1997 privind regimul juridic al drumurilor, trimisă cu adresa nr.P.l.x 102 din 3 martie 2008 şi înregistrată cu nr.23/69 din 4 martie 2008.

Propunerea legislativă a fost iniţiată de un grup de 6 parlamentari, în vederea modificării articolului 47, alineat (1) din Legea nr.82/1998 în sensul utilizării mai judicioase şi eficiente a fondurilor asigurate din diverse surse de către administratorii drumurilor.

Propunerea legislativă a fost avizată favorabil de Consiliul Legislativ, cu nr.1419 din 16.10.2006 cu observaţii şi propuneri privind faptul că iniţiativa legislativă trebuie să se refere la actul normativ de bază, respectiv Ordonanţa Guvernului nr.43/1997 privind regimul drumurilor, republicată, şi reformularea titlului legii precum şi partea dispozitivă a articolului unic, care nu au fost preluate în text.
Potrivit prevederilor articolului 75 alineatele (1) şi (3) din Constituţia României, republicată, Camera decizională pentru această propunere legislativă este Camera Deputaţilor.

Guvernul României, cu actul nr.2977 din 8 noiembrie 2007, a comunicat că nu susţine propunerea legislativă, întrucât toate sumele colectate de natura tarifelor de utilizare a zonei drumurilor propuse în textul iniţiativei legislative se vor face venit la bugetul de stat şi nu venit al Ministerului Transporturilor. De asemenea, aceste sume nu vor mai putea constitui, în totalitate, o sursă obligatorie de finanţare a lucrărilor de întreţinere, reparaţii şi modernizare a drumurilor publice, aşa cum propun iniţiatorii.

Propunerea legislativă a fost respinsă de Senat în şedinţa din 27 februarie 2008, în calitate de primă Cameră sesizată.
Comisia juridică, de disciplină şi imunităţi a avizat favorabil propunerea legislativă, conform adresei nr.P.l.x 102 din 18 martie 2008 şi avizată favorabil de Comisia pentru administraţie publică, amenajarea teritoriului şi echilibru ecologic, conform avizului nr.26/2234/13.05.2008.

Examinarea propunerii legislative a avut loc în şedinţa comisiei din data de 27 august 2008.

La lucrări au fost prezenţi 18 deputaţi din totalul de 22 membri ai comisiei.

În urma dezbaterilor, membrii comisiei au hotărât, în unanimitate, să propună plenului Camerei Deputaţilor respingerea propunerii legislative.

Prin obiectul de reglementare şi conţinutul său, propunerea legislativă face parte din categoria legilor ordinare.

PREŞEDINTE,

Iulian Iancu

Consilieri,

Daniel Bădina

Octavian Martin 

